Iniiwan na ng mga nagliliwaliw ang Malecon upang tumungo sa Luneta, na ang ilang bahagi ng tinutugtog doon ng musika ay nakararating na dala ng masarap na hangin sa hapon hanggang sa kinalalagyan ng binata; ang mga marino ng isang pangdigmang dagat, na nakahimpil sa ilog, ang gumagawa ng mga paghahandang ukol sa gabi, na, nangagsisiakyat sa lubid na wariy mga gagamba; ang mga daong ay unti unti nang naglalagay ng kanilang ilaw na nagbibigay buhay doon at ang dalampasigan Do el viento riza las calladas olas Que con blando murmullo en la ribera Se deslizan veloces por si solas.